label_title: Globus d'Or del 2015
label_desc: La 72a cerimònia dels Premis Globus d'Or va tenir lloc al Beverly Hilton Hotel de Beverly Hills (Califòrnia) el diumenge 11 de gener de 2015, retransmesa en directe per la NBC. La cerimònia va ser produïda per Dick Clark Productions en associació de la Hollywood Foreign Press Association. Tina Fey i Amy Poehler van ser els copresentadors per tercera i última vegada consecutiva. Les candidatures van ser anunciades l'11 de desembre de 2014 per Kate Beckinsale, Peter Krause, Paula Patton i Jeremy Piven. "The Affair", "Birdman", "Boyhood", "Fargo", "The Theory of Everything", i "Transparent" van ser algunes de les pel·lícules i programes de televisió que van rebre múltiples premis. El Premi Cecil B. DeMille va ser per a George Clooney.